Urani

context: El 1972, el físic francès Francis Perrin descobrí quinze reactors de fissió nuclear naturals antics i ja inactius en tres dipòsits de menes separats a la mina d'Oklo, al Gabon, a l'oest de l'Àfrica, que es coneixen col·lectivament com a «Reactors fòssils d'Oklo». El dipòsit de menes té una antiguitat de 1.700 milions d'anys; en aquella època, l'urani 235 constituïa aproximadament el 3% del total d'urani terrestre.[16] Aquest percentatge és prou elevat per permetre l'ocurrència d'una reacció nuclear de fissió en cadena sostinguda, sempre que existeixin altres condicions necessàries. La capacitat dels sediments de l'entorn per contenir els productes nuclears residuals ha estat citada pel govern federal dels Estats Units com una evidència que dóna suport a la tesi sobre la viabilitat d'emmagatzemar combustible nuclear usat a Yucca Mountain.[16]
qas: answers: text: a la mina d'Oklo
question: On es va trobar Francis Perrin reactors de fissió nuclear?

answers: text: quinze
question: Quants reactors va descobrir?

answers: text: 235
question: Quin tipus d'urani contenien?

answers: text: 1.700 milions d'anys
question: Quina antiguitat té el diposit?

context: L'urani s'utilitza com a colorant en vidre d'urani, el qual té unes tonalitats que van del vermell i taronja al groc llimona, i antigament, en els principis de la fotografia, també s'utilitzava per tintar i ombrejar. La descoberta de l'urani en la uraninita (1789) es reconeix a Martin Heinrich Klaproth, qui anomenà el nou element en honor del planeta Urà; posteriorment, Eugène-Melchior Péligot fou la primera persona a aïllar el metall, i les seves propietats radioactives foren descobertes l'any 1896 per Henri Becquerel. La recerca duta a terme per Enrico Fermi i altres científics a partir del 1934 facilità la utilització de l'urani com a combustible de la indústria de l'energia nuclear i també com de la Little Boy, la primera arma nuclear utilitzada en una guerra. La posterior cursa armamentista durant la Guerra Freda entre els Estats Units i la Unió Soviètica produí desenes de milers d'armes nuclears que utilitzaven l'urani metàl·lic i el plutoni 239, derivat de l'urani. La seguretat d'aquestes armes i del seu material físsil després del trencament de l'URSS l'any 1991 encara és una preocupació per la seguretat i salut pública.[7]
qas: answers: text: Martin Heinrich Klaproth
question: Qui va descobrir l'urani?

answers: text: en honor del planeta Urà
question: Per què es diu urani?

answers: text: 1896
question: Quin any van ser descobertes les seves propietats radioactives?

answers: text: plutoni 239
question: Quin derivat de l'urani s'utilitza per fer armes nuclears?

answers: text: desenes de milers d'armes nuclears
question: Què es va produir durant la cursa armamentista de la Guerra Freda?

context: Normalment l'urani 238 és un emissor α (ocasionalment pateix fissió espontània) i es desintegra mitjançant la "sèrie de l'urani" de desintegració nuclear, la qual té 18 membres que, al final, es desintegren en plom-206 per mitjà de diferents camins de desintegració.[10] A més, l'urani-238 no és físsil, però és un isòtop fèrtil, perquè després de l'activació de neutrons pot produir plutoni-239, un altre isòtop físsil. De fet, el nucli del 238U pot absorbir un neutró per a produir un isòtop radioactiu urani 239. El 239U es desintegra mitjançant emissió beta en neptuni-239, també un emissor beta, que al seu torn es desintegra en pocs dies en plutoni 239. El 239Pu s'utilitzà com a material físsil en la primera bomba atòmica detonada durant l'assaig nuclear Trinity el 15 de juliol de 1945 a Nou Mèxic, als Estats Units.[23]
qas: answers: text: fissió espontània
question: Què pot patir ocasionalment l'urani 238?

answers: text: plutoni-239
question: Què pot produir l'urani-238?

answers: text: en la primera bomba atòmica detonada durant l'assaig nuclear Trinity
question: En què s'utilitzà el 239Pu?

answers: text: 15 de juliol de 1945
question: Quan es va fer l'assaig nuclear Trinity?

answers: text: fèrtil
question: Quin tipus d'isòtop és l'urani-238?

context: L'urani 235 fou el primer isòtop que es descobrí que era físsil. Altres isòtops presents a la natura també són fissionables, però no físsils. Quan se'l bombardeja amb neutrons lents, l'isòtop urani 235 gairebé sempre es divideix en dos nuclis més petits i allibera energia d'enllaç nuclear i més neutrons. Si molts d'aquests neutrons són absorbits per altres nuclis d'urani-235 llavors té lloc una reacció nuclear en cadena que resulta en un alliberament de calor o bé (en circumstàncies especials) en una explosió. En un reactor nuclear, aquesta reacció en cadena ocorre lentament i és controlada mitjançant un verí de neutrons, el qual absorbeix alguns dels neutrons lliures. Aquests materials que absorbeixen neutrons solen formar part de les barres de control del reactor.
qas: answers: text: L'urani 235
question: Quin és el primer isòtop que es va descobrir que era físsil?

answers: text: energia d'enllaç nuclear i més neutrons
question: Què allibera l'urani 235?

answers: text: alguns dels neutrons lliures
question: Què absorbeix el verí de neutrons?

answers: text: alliberament de calor o bé (en circumstàncies especials) en una explosió
question: Què resulta d'una reacció en cadena?

answers: text: En un reactor nuclear
question: On és controlada la reacció en cadena?

context: Durant la Guerra Freda entre la Unió Soviètica i els Estats Units s'amassaren grans quantitats de reserves d'urani i es crearen desenes de milers d'armes nuclears fent servir urani enriquit i plutoni obtingut a partir de l'urani. A partir del desmembrament de la Unió Soviètica l'any 1991, s'estima que unes 540 tones d'armes d'urani altament enriquides (suficients per crear 40.000 caps nuclears) s'han emmagatzemat en instal·lacions mal vigilades de la Federació Russa i en molts altres antics estats de l'URSS.[11] La policia de l'Àsia, d'Europa i de l'Amèrica del Sud interceptà carregaments nuclears d'urani o de plutoni de contraban com a mínim en 16 ocasions durant el període 1993-2005, la majoria dels quals provenien de fonts exsoviètiques.[11] De 1993 a 2005, el Programa de protecció, control i responsabilitat de material (Material Protection, Control, and Accounting Program) dels Estats Units, dut a terme pel govern federal dels Estats Units, destinà aproximadament 550 milions de dòlars per intentar salvaguardar les reserves d'urani i de plutoni de Rússia.[11] El pressupost fou utilitzat per fer millores a les instal·lacions d'emmagatzematge i de recerca.[39]
qas: answers: text: urani enriquit i plutoni
question: Què feien servir per crear armes nuclears?

answers: text: 1991
question: Quin any es va desmembrar la Unió Soviètica?

answers: text: a partir de l'urani
question: D'on s'obté l'urani enriquit i el plutoni?

answers: text: salvaguardar les reserves d'urani i de plutoni de Rússia
question: Què volia aconseguir el Programa de protecció, control i responsabilitat material dels Estats Units?

context: L'urani és un element que abunda a la naturalesa: es pot trobar en baixos nivells en totes les roques, sòl i aigua. L'urani és el 51è element pel que fa a abundància a l'escorça terrestre. També és l'element de nombre atòmic més elevat que es pot trobar de manera natural en quantitats significatives a la Terra; gairebé sempre es troba combinat amb altres elements.[9] Juntament amb tots els elements que tenen una massa atòmica superior a la del ferro, l'urani només es forma de manera natural en supernoves.[40] Es creu que la desintegració d'urani, tori i potassi-40 en el mantell terrestre és la font principal de calor[41][42] que manté líquid el nucli extern i causa la convecció mantèl·lica la qual, al seu torn, és la causa de la tectònica de plaques.
qas: answers: text: en totes les roques, sòl i aigua
question: On es pot trobar l'urani?

answers: text: es troba combinat amb altres elements
question: Com es troba normalment, l'urani?

answers: text: a la naturalesa
question: On abunda l'urani?